Sadevesijärjestelmää hankittaessa on tärkeää mitoittaa se oikein. 125 mm leveä vesikouru on pääsääntöisesti sopiva ratkaisu rakennukseen kuin rakennukseen. Leveämpää 150 mm vesikourua suosittelemme kone- ja lukkosaumakatoille, sekä kohteisiin joissa on poikkeuksellisen suuri kattoylitys. Syöksytorvien osalta kantikas 75*100 mm tai pyöreä 100 mm ovat sopivia valintoja rivitaloihin, omakotitaloihin ja muihin pientaloihin. Suurempaa 120 mm pyöreää syöksyä suosittelemme kohteisiin, joissa on yhden lappeen pinta-ala on yli 150 m2. Alastulojen määrälle hyvä nyrkkisääntö on 1 syöksy 10 kourumetriä kohden. Vesikourujen mallilla (kantikas tai pyöreä) ei ole käytännön toimivuuden kannalta eroa, vaan se on pikemminkin ulkonäkökysymys. Sadevesijärjestelmän väri valitaan yleensä katteen tai julkisivun tehostevärien mukaan.